pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ทส. จับมือกระทรวงการท่องเที่ยวและกีฬา และบมจ.ศรีไทยซุปเปอร์แวร์ รณรงค์การใช้ภาชนะหมุนเวียนในเขตอุทยานแห่งชาติ
วันอังคารที่ 27 พฤศจิกายน 2561
ทส. จับมือกระทรวงการท่องเที่ยวและกีฬา และบมจ.ศรีไทยซุปเปอร์แวร์ รณรงค์การใช้ภาชนะหมุนเวียนในเขตอุทยานแห่งชาติ
กระทรวงทรัพยากรธรรมชาติและสิ่งแวดล้อม ร่วมกับ กระทรวงการท่องเที่ยวและกีฬา และ บมจ. ศรีไทยซุปเปอร์แวร์ จัดงานแถลงข่าวโครงการรณรงค์การใช้ภาชนะหมุนเวียนในเขตอุทยานแห่งชาติ ณ กระทรวงการท่องเที่ยวและกีฬา
ทส. จับมือกระทรวงการท่องเที่ยวและกีฬา และบมจ.ศรีไทยซุปเปอร์แวร์ รณรงค์การใช้ภาชนะหมุนเวียนในเขตอุทยานแห่งชาติ
กระทรวงทรัพยากรธรรมชาติและสิ่งแวดล้อม ร่วมกับ กระทรวงการท่องเที่ยวและกีฬา และ บมจ. ศรีไทยซุปเปอร์แวร์ จัดงานแถลงข่าวโครงการรณรงค์การใช้ภาชนะหมุนเวียนในเขตอุทยานแห่งชาติ ณ กระทรวงการท่องเที่ยวและกีฬา
วันนี้ (27 พฤศจิกายน 2561) พลเอกสุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม ร่วมแถลงข่าวโครงการรณรงค์การใช้ภาชนะหมุนเวียนในเขตอุทยานแห่งชาติ เพื่อลดปริมาณขยะพลาสติกและลดการเสียชีวิตของสิ่งมีชีวิตในเขตอุทยานแห่งชาติ โดยมี นายวีระศักดิ์ โค้วสุรัตน์ รัฐมนตรีว่าการกระทรวงการท่องเที่ยวและกีฬา และผู้บริหารบริษัทศรีไทยซุปเปอร์แวร์จํากัด (มหาชน) ร่วมแถลงข่าวในโอกาสนี้
สําหรับ โครงการรณรงค์การใช้ภาชนะหมุนเวียนในเขตอุทยานแห่งชาติเป็นการดําเนินการต่อเนื่องมาจากโครงการ “ทําความดีด้วยหัวใจ ลดภัยสิ่งแวดล้อม” ประกอบด้วยกิจกรรมดังนี้
1. เน้นให้ส่วนราชการ 20 กระทรวง เป็นตัวอย่างในการลดการใช้พลาสติกในสถานที่ราชการ
2. รณรงค์ให้ร้านค้า ร้านสะดวกซื้อ ตลาดสด พยายามลดการใช้พลาสติก
3. ลดใช้ถุงพลาสติกหูหิ้วและงดใช้โฟมบรรจุอาหารในพื้นที่อุทยานแห่งชาติ ทั้ง 154 แห่ง และพื้นที่สวนสัตว์ ทั้ง 8 แห่ง
4. การป้องกันไม่ให้ขยะพลาสติกลงสู่ทะเล
โอกาสนี้รัฐมนตรีว่าการกระทรวงทรัพยากรธรรมชาติและสิ่งแวดล้อม ได้รับมอบปิ่นโตจาก นายสนั่น อังอุบลกุล ประธานกรรมการบริษัทศรีไทยซุปเปอร์แวร์จํากัด (มหาชน) สําหรับนําไปใช้ยังอุทยานแห่งชาติต่างๆ แทนการใช้พลาสติกแบบใช้ครั้งเดียวทิ้ง (Single-use Plastic)เพื่อลดปริมาณการเกิดขยะพลาสติกชนิดใช้ครั้งเดียวทิ้ง
รัฐบาลไทย-ข่าวทำเนียบรัฐบาล-ผู้ค้าตลาดนัดจตุจักร..เฮลั่น ปัญหาเคลียร์จบ ขอบคุณๆ เริ่มชีวิตทำกินกันใหม่
วันพุธที่ 28 พฤศจิกายน 2561
ผู้ค้าตลาดนัดจตุจักร..เฮลั่น ปัญหาเคลียร์จบ ขอบคุณๆ เริ่มชีวิตทํากินกันใหม่
เมื่อ 27 พ.ย.61,1500 ณ สโมสร ทบ. พล.อ.ประวิตร วงษ์สุวรรณ รอง นรม. และ รมว.กห. ได้ให้การต้อนรับคณะผู้แทนสหกรณ์บริการผู้ค้าตลาดนัดจตุจักร ขอเข้าพบ เพื่อแสดงความขอบคุณ ในการแก้ปัญหาตลาดนัดจตุจักรที่ยืดเยื้อมายาวนาน
เมื่อ 27 พ.ย.61,1500 ณ สโมสร ทบ. พล.อ.ประวิตร วงษ์สุวรรณ รอง นรม. และ รมว.กห. ได้ให้การต้อนรับคณะผู้แทนสหกรณ์บริการผู้ค้าตลาดนัดจตุจักร ขอเข้าพบ เพื่อแสดงความขอบคุณ ในการแก้ปัญหาตลาดนัดจตุจักรที่ยืดเยื้อมายาวนาน
ผู้แทนสหกรณ์ฯ กล่าวถึง ความเดือดร้อนของผู้ค้าตลาดนัดจตุจักร. เป็นความทุกข์ที่มีต่อเนื่องมากว่า 7 ปี จากปัญหาการปรับระบบบริหารจัดการตลาดตั้งแต่ปี 55 ส่งผลให้ค่าเช่าแผงมีราคาสูงขึ้นอย่างมาก จนกลายเป็นปัญหาเดือดร้อนยืดเยื้อ กระทบต่อผู้ค้าที่ทํากินอย่างสุจริต ซึ่งมีกว่า 10,000 แผง
ขอขอบคุณรัฐบาล นรม. และ พล.อ.ประวิตร ที่ให้ความสําคัญ ติดตาม เร่งรัดสั่งการให้ ทุกหน่วยงานส่ที่เกี่ยวข้อง ดําเนินการแก้ปัญหาจนได้ข้อยุติ เป็นที่พอใจของทุกฝ่าย โดยขอให้การรถไฟแห่งประเทศไทย ส่งมอบพื้นที่ตลาดนัดจตุจักรให้กับกรุงเทพมหานคร เข้ามาบริหารจัดการ ซึ่งสามารถลดค่าเช่าลงมาเกือบครึ่ง ทั้งนี้ กทม.จะเริ่มเข้ามาบริหารจัดการตลาดนัดจตุจักรได้ตั้งแต่ 1 ธ.ค.61 เป็นต้นไป
รัฐบาลไทย-ข่าวทำเนียบรัฐบาล-ธอส. เปิดตัวเงินฝากออมทรัพย์รับสุข มอบดอกเบี้ยสูงสุด 1.80% ต่อปี
วันจันทร์ที่ 16 มกราคม 2560
ธอส. เปิดตัวเงินฝากออมทรัพย์รับสุข มอบดอกเบี้ยสูงสุด 1.80% ต่อปี
ธนาคารอาคารสงเคราะห์ (ธอส.) เพิ่มทางเลือกใหม่ให้กับผู้รักการออม เปิดตัวผลิตภัณฑ์ “เงินฝากออมทรัพย์ รับสุข” มอบอัตราดอกเบี้ย 1.50% ต่อปี
ธนาคารอาคารสงเคราะห์ (ธอส.) เพิ่มทางเลือกใหม่ให้กับผู้รักการออม เปิดตัวผลิตภัณฑ์ “เงินฝากออมทรัพย์ รับสุข” มอบอัตราดอกเบี้ย 1.50% ต่อปี ตั้งแต่วันที่เปิดบัญชีถึงวันที่ 9 สิงหาคม 2560 และวันที่ 10 สิงหาคม 2560 ถึงวันที่ 10 มีนาคม 2561 รับอัตราดอกเบี้ยสูง 1.80% ต่อปี (อัตราดอกเบี้ยเฉลี่ย 1.65% ต่อปี) หลังจากนั้นผู้ฝากจะได้รับอัตราดอกเบี้ยเท่ากับเงินฝากออมทรัพย์ตามประกาศธนาคาร เงื่อนไขเพียงเปิดบัญชีเงินฝากครั้งแรกขั้นต่ํา 500 บาท รับเปิดบัญชีและฝากเพิ่มได้ตั้งแต่วันนี้ ถึงวันที่ 24 มีนาคม 2560 พิเศษ!! สําหรับผู้ที่เปิดบัญชีภายในวันที่ 30 มกราคม 2560 รับที่ใส่กระดาษทิชชู่บ้านรับสุขฟรี!! ผู้ที่สนใจเปิดบัญชีได้ที่ธนาคารอาคารสงเคราะห์ทุกสาขาทั่วประเทศ หรือติดต่อสอบถามรายละเอียดเพิ่มเติมที่ศูนย์ลูกค้าสัมพันธ์ (Call Center) โทร 0-2645-9000 หรือ www.ghbank.co.th และ Facebook fanpage ธนาคารอาคารสงเคราะห์
รัฐบาลไทย-ข่าวทำเนียบรัฐบาล-รมต.นร.กอบศักดิ์ฯ เผยรัฐบาลเตรียมจัดโครงการสื่อสารเชิงรุก เปิดโอกาสให้สื่อมวลชนใกล้ชิดกับรัฐมนตรีให้มากขึ้น
วันอังคารที่ 16 มกราคม 2561
รมต.นร.กอบศักดิ์ฯ เผยรัฐบาลเตรียมจัดโครงการสื่อสารเชิงรุก เปิดโอกาสให้สื่อมวลชนใกล้ชิดกับรัฐมนตรีให้มากขึ้น
นายกอบศักดิ์ฯ  รัฐมนตรีประจําสํานักนายกรัฐมนตรี เปิดเผยรัฐบาลเตรียมจัดโครงการสื่อสารเชิงรุก เพื่อเปิดโอกาสให้สื่อมวลชนได้ใกล้ชิดกับรัฐมนตรีต่าง ๆ ให้มากขึ้น
วันนี้ (16 ม.ค. 61 ) เวลา 13.30 น. ณ ศูนย์แถลงข่าวรัฐบาล ตึกนารีสโมสร ทําเนียบรัฐบาล ภายหลังเสร็จสิ้นการประชุมคณะรัฐมนตรี (ครม.) และการประชุม คสช. ซึ่งมีพลเอก ประยุทธ์ จันทร์โอชา นายกรัฐมนตรี เป็นประธานฯ นายกอบศักดิ์ ภูตระกูลรัฐมนตรีประจําสํานักนายกรัฐมนตรี เปิดเผยว่า รัฐบาลจะมีการจัดโครงการสื่อสารเชิงรุก เพื่อเปิดโอกาสให้สื่อมวลชนใกล้ชิดกับรัฐมนตรีต่าง ๆ มากขึ้น โดยจะจัดขึ้นเป็นประจําทุกสัปดาห์ในวันพฤหัสบดี เริ่มครั้งแรกในวันพฤหัสบดีที่ 18 มกราคม 2561 ณ ศูนย์แถลงข่าวรัฐบาล ตึกนารีสโมสร ทําเนียบรัฐบาล โดยรัฐมนตรีว่าการกระทรวงดิจิทัลเพื่อเศรษฐกิจและสังคม(ดีอี) (นายพิเชฐ ดุรงคเวโรจน์) จะมาตอบข้อซักถามสื่อมวลชนในประเด็นที่เกี่ยวข้องกับการนําประเทศไทยไปสู่ยุคดิจิทัล ซึ่งสื่อมวลชนสามารถเลือกพิธีกรเพื่อดําเนินรายการในการซักถามได้ พร้อมเปิดโอกาสให้สื่อมวลชนที่เข้าร่วมได้ซักถามไปพร้อมกันด้วย โดยพิธีกรบนเวทีจะเป็นผู้ส่งสัญญาณให้กับสื่อฯ ที่จะซักถามในประเด็นต่าง ๆ ที่เกี่ยวข้อง จึงขอเชิญชวนสื่อมวลชนในทําเนียบรัฐบาลและสื่อมวลชนที่เกี่ยวข้องเข้าร่วมงานฯ ตามวันและสถานที่ดังกล่าวต่อไป
พร้อมกันนี้ รัฐมนตรีประจําสํานักนายกรัฐมนตรี ได้ชี้แจงถึงเรื่องพลังงานกรณีที่มีกระแสข่าวเผยแพร่ผ่านสื่อออนไลน์หรือโซเชียลมีเดียที่ระบุรัฐบาลมีเป้าหมายที่จะลดบทบาทของการไฟฟ้าฝ่ายผลิตแห่งประเทศไทย (กฟผ.) และ บมจ.ปตท. ว่า ไม่เป็นความจริงตามที่เป็นข่าวแต่อย่างใด ทั้งสองหน่วยงานยังคงทําหน้าที่เช่นเดิม โดยรัฐบาลมีความตั้งใจที่จะให้ทั้ง 2 หน่วยงานทํางานอย่างเข้มแข็งมากขึ้น เพราะเป็นหน่วยงานที่ดูแลความมั่นคงทางด้านพลังงานของประเทศ และจะเป็นการดําเนินการโดยไม่เป็นการผูกขาด เนื่องจากหลายคนต่างกังวลว่าหากธุรกิจบางแห่งมีการผูกขาดมากเกินไป การบริการที่ได้รับอาจจะไม่มีประสิทธิภาพ รัฐบาลจึงต้องการให้มีการดําเนินการที่มีการแข่งขันที่เหมาะสม เพื่อประชาชนทุกคนจะได้รับบริการที่ดีจากภาครัฐ
----------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รัฐมนตรีช่วยสมชาย ประชุมหารือร่วมกับหัวหน้าส่วนราชการของกระทรวงอุตสาหกรรมและภาคเอกชนในพื้นที่ภาคใต้ พร้อมเยี่ยมชมศูนย์ ITC จังหวัดสุราษฎร์ธานี
วันพุธที่ 22 สิงหาคม 2561
รัฐมนตรีช่วยสมชาย ประชุมหารือร่วมกับหัวหน้าส่วนราชการของกระทรวงอุตสาหกรรมและภาคเอกชนในพื้นที่ภาคใต้ พร้อมเยี่ยมชมศูนย์ ITC จังหวัดสุราษฎร์ธานี
รัฐมนตรีช่วยสมชาย ประชุมหารือร่วมกับหัวหน้าส่วนราชการของกระทรวงอุตสาหกรรมและภาคเอกชนในพื้นที่ภาคใต้ พร้อมเยี่ยมชมศูนย์ ITC จังหวัดสุราษฎร์ธานี
วันนี้ (22 สิงหาคม 2561) นายสมชาย หาญหิรัญ รัฐมนตรีช่วยว่าการกระทรวงอุตสาหกรรม ร่วมประชุมหารือกับหัวหน้าส่วนราชการของกระทรวงอุตสาหกรรมและ ภาคเอกชนในพื้นที่ภาคใต้ พร้อมเยี่ยมชมศูนย์ปฏิรูปอุตสาหกรรม (Industry Transformation Center : ITC) จังหวัดสุราษฎร์ธานี โดยมีนางอนงค์ ไพจิตรประภาภรณ์ ผู้ตรวจราชการกระทรวงอุตสาหกรรม นายจารุพันธุ์ จารโยภาส รองอธิบดีกรมส่งเสริมอุตสาหกรรม นายนิรันดร์ ยิ่งมหิศรานนท์ รองอธิบดีกรมอุตสาหกรรมพื้นฐานและการเหมืองแร่ ร่วมประชุมหารือและเยี่ยมชม ซึ่งมีนายพงษ์ศักดิ์ เรืองศรีใส ผู้อํานวยการศูนย์ส่งเสริมอุตสาหกรรมภาคที่ 10 กรมส่งเสริมอุตสาหกรรม และเจ้าหน้าที่ให้การต้อนรับ ณ ห้องประชุม ชั้น 2 ศูนย์ส่งเสริมอุตสาหกรรมภาคที่ 10 จังหวัดสุราษฎร์ธานี
รัฐมนตรีช่วยว่าการกระทรวงอุตสาหกรรม เผยว่า ศูนย์ปฏิรูปอุตสาหกรรม (Industry Transformation Center : ITC) จังหวัดสุราษฎร์ธานี เป็นศูนย์ส่งเสริมพัฒนาวิสาหกิจขนาดกลางและขนาดย่อม รวมถึงผู้ประกอบการ SME และ OTOP ให้ก้าวเข้าสู่การเป็นผู้ประกอบการ SME Transformer แบบครบวงจร และเป็นการยกระดับภาคธุรกิจ ตลอดจนอุตสาหกรรมในระดับภูมิภาค ให้พัฒนาสินค้าด้วยนวัตกรรม เทคโนโลยี และความคิดสร้างสรรค์ พร้อมก้าวสู่การเป็น Thailand 4.0 ตามนโยบายของรัฐบาล
ซึ่งปัจจุบันศูนย์ ITC ณ ศูนย์ส่งเสริมอุตสาหกรรมภาคที่ 10 มีการให้บริการพัฒนาบรรจุภัณฑ์และรูปแบบสินค้าให้ทันสมัย เพื่อยกระดับบรรจุภัณฑ์ เพิ่มมูลค่าเพิ่มให้กับสินค้า โดยได้เปิดให้ผู้ประกอบการ นักวิจัย และบุคคลทั่วไปเข้ามาใช้บริการได้ โดยในอนาคตศูนย์ ITC ทั่วประเทศ จะบูรณาการกับ Big Brother หรือ “พี่ช่วยน้อง” ในพื้นที่เพื่อช่วยขับเคลื่อน SMEs ไปสู่ยุค 4.0
รัฐบาลไทย-ข่าวทำเนียบรัฐบาล-กสร. พัฒนาศักยภาพพนักงานตรวจความปลอดภัยให้เป็นมืออาชีพ สร้างความมั่นใจในการทำหน้าที่กำกับ ดูแล คุ้มครองให้ลูกจ้างปลอดภัยจาการทำงาน
วันจันทร์ที่ 13 มกราคม 2563
กสร. พัฒนาศักยภาพพนักงานตรวจความปลอดภัยให้เป็นมืออาชีพ สร้างความมั่นใจในการทําหน้าที่กํากับ ดูแล คุ้มครองให้ลูกจ้างปลอดภัยจาการทํางาน
กรมสวัสดิการและคุ้มครองแรงงาน (กสร.) พัฒนาศักยภาพพนักงานตรวจความปลอดภัยให้มี          ขีดสมรรถนะ สร้างความเชี่ยวชาญ และเกิดความชํานาญเฉพาะด้านในลักษณะมืออาชีพ
สามารถปฏิบัติหน้าที่ในฐานะพนักงานตรวจความปลอดภัยได้อย่างมั่นใจ เพิ่มทักษะในการกํากับ ดูแล คุ้มครองลูกจ้างให้ปลอดภัย มีสุขภาพอนามัยที่ดี และลดอัตราการประสบอุบัติเหตุจากการทํางาน
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน (กสร.) เปิดเผยว่า พนักงานตรวจความปลอดภัย ถือเป็นบุคลากรที่ปฏิบัติงานตามภารกิจหลักอีกด้านหนึ่งของกรมสวัสดิการและคุ้มครองแรงงาน ซึ่งต้องมีคุณสมบัติครบถ้วนตามที่กฎหมายกําหนดเพื่อให้ปฏิบัติงานในการกํากับ ดูแล สถานประกอบกิจการ นายจ้างให้ปฏิบัติ และบริหารจัดการด้านความปลอดภัยในการทํางานให้ถูกต้องตามพระราชบัญญัติความปลอดภัยอาชีวอนามัย และสภาพแวดล้อมในการทํางาน พ.ศ. ๒๕๕๔ ซึ่งเป็นการคุ้มครอง ดูแล ลูกจ้างหรือผู้ใช้แรงงานให้มี ความปลอดภัยและสุขภาพอนามัยที่ดีในการทํางานและก่อให้เกิดคุณภาพชีวิตที่ดีแก่ลูกจ้างซึ่งถือเป็นทรัพยากรสําคัญในการพัฒนาเศรษฐกิจของประเทศ หลักสูตรนี้จึงมีความสําคัญอย่างยิ่งในการพัฒนาศักยภาพพนักงานตรวจความปลอดภัยให้ได้รับความรู้ เกิดทักษะในการปฏิบัติหน้าที่ในฐานะพนักงานตรวจความปลอดภัยได้อย่างมั่นใจ ตลอดจนสามารถปฏิบัติงานด้านความปลอดภัยในการทํางานได้อย่างมีประสิทธิภาพ เพื่อให้ผู้ใช้แรงงาน มีความปลอดภัยในการทํางาน มีสุขภาพอนามัยที่ดี และสามารถลดอัตราการประสบอันตรายจากการทํางาน ลงได้ตามเป้าหมาย
อธิบดี กสร. กล่าวเพิ่มเติมว่า การอบรมในครั้งนี้เป็นการให้ความรู้ทั้งในภาคทฤษฎี และภาคปฏิบัติ เพื่อเสริมสร้างประสบการณ์การตรวจความปลอดภัยในสถานประกอบกิจการมีระยะเวลา 90 ชั่วโมงตั้งแต่ วันที่ 13–31 มกราคม 2563 ผู้เข้ารับการอบรมทั้งสิ้น 41 คน ซึ่งเป็นข้าราชการ พนักงานราชการกรมสวัสดิการและคุ้มครองแรงงานที่มีคุณสมบัติสามารถแต่งตั้งเป็นพนักงานตรวจความปลอดภัยตามคําสั่งกระทรวงแรงงานได้จากทั่วประเทศ ที่จะได้นําองค์ความรู้ที่ได้ไปปรับใช้ในการปฏิบัติหน้าที่ให้ประสบผลสําเร็จต่อไป
รัฐบาลไทย-ข่าวทำเนียบรัฐบาล-นายกรัฐมนตรีแนะนายจ้าง-แรงงานต่างด้าวกัมพูชา ลาว เมียนมา ขออนุญาตทำงานอย่างถูกต้องทุกขั้นตอน 23 เม.ย.-30 มิ.ย.นี้ ย้ำรัฐพร้อมดูแลให้เป็นไปตามหลักสากล
วันจันทร์ที่ 23 เมษายน 2561
นายกรัฐมนตรีแนะนายจ้าง-แรงงานต่างด้าวกัมพูชา ลาว เมียนมา ขออนุญาตทํางานอย่างถูกต้องทุกขั้นตอน 23 เม.ย.-30 มิ.ย.นี้ ย้ํารัฐพร้อมดูแลให้เป็นไปตามหลักสากล
นายกฯ แนะนายจ้าง-แรงงานต่างด้าวกัมพูชา ลาว เมียนมา ขออนุญาตทํางานอย่างถูกต้องทุกขั้นตอน 23 เม.ย.-30 มิ.ย.นี้ ย้ํารัฐพร้อมดูแลให้เป็นไปตามหลักสากล
วันนี้ (22 เม.ย. 61) พลเอก ประยุทธ์ จันทร์โอชา นายกรัฐมนตรี ได้รับทราบรายงานความคืบหน้าเรื่องการจัดทําทะเบียนประวัติ ตรวจลงตราวีซ่า และการอนุญาตทํางานของแรงงานต่างด้าวสัญชาติกัมพูชา ลาว เมียนมา ว่า หลังจากเสร็จสิ้นการยื่นเรื่องขอจัดทําและปรับปรุงทะเบียนประวัติกับกรมการจัดหางาน ณ ศูนย์บริการเบ็ดเสร็จ (OSS) สนง.จัดหางานทั่วประเทศ และผ่านระบบออนไลน์ เมื่อวันที่ 31 มี.ค.61 และแรงงานต่างด้าวยังมีเวลาดําเนินการทุกขั้นตอนให้แล้วเสร็จสมบูรณ์ภายในวันที่ 30 มิ.ย.61นั้น ล่าสุดกระทรวงแรงงานจะเปิดศูนย์ให้บริการใน กทม. 4 แห่ง และในต่างจังหวัด จังหวัดละ 1 แห่ง รวมเป็น 80 แห่ง ดําเนินการระหว่างวันที่ 23 เม.ย. - 30 มิ.ย.61 เพื่อให้แรงงานต่างด้าวทั้งกลุ่มที่พิสูจน์สัญชาติแล้ว ซึ่งแบ่งเป็นกลุ่มที่ดําเนินการไม่ครบทุกขั้นตอนและกลุ่มที่ยื่นเอกสารผ่านระบบออนไลน์ และยื่นเอกสารผ่านศูนย์ OSS/สนง.จัดหางาน รวมทั้งกลุ่มที่ยังไม่ได้พิสูจน์สัญชาติ คือ ผู้ที่มีบัตรสีชมพูที่ทํางานได้ถึง 30 มิ.ย.แล้ว กับกลุ่มที่ยื่นเอกสารผ่านระบบออนไลน์ และศูนย์ OSS/สนง.จัดหางาน ไปปรับปรุงและจัดทําทะเบียนประวัติ จัดทําบัตรประจําตัวและใบอนุญาตทํางาน ตรวจสุขภาพ ตรวจลงตราวีซ่า หรือพิสูจน์สัญชาติ แล้วแต่กรณี
นายกรัฐมนตรีเน้นย้ําให้นายจ้างและแรงงานต่างด้าวคํานึงถึงความสําคัญของการปฏิบัติตามตามขั้นตอนที่ภาครัฐกําหนด โดยเร่งไปติดต่อและดําเนินการ ณ จุดที่ประกาศไว้ เช่นเดียวกับที่ได้ให้ความร่วมมือเป็นอย่างดีมาแล้วในครั้งก่อน เพื่อให้เป็นไปตามมาตรฐานสากลและช่วยให้ภาครัฐมีฐานข้อมูลในการดูแลคุณภาพชีวิตของแรงงานทุกคนได้อย่างมีประสิทธิภาพ พร้อมทั้งกําชับด้วยว่าให้เร่งไปดําเนินการแต่เนิ่น ๆ จะได้ไม่ยุ่งยากในช่วงท้าย ๆ ทั้งนี้ ตั้งแต่วันที่ 5 ก.พ. - 31 มี.ค.61 ที่ผ่านมา มีแรงงานต่างด้าวกลุ่มเป้าหมายไปลงทะเบียนทั้งหมด 1,320, 035 คน จากทั้งหมด 1,379,225 คน หรือคิดเป็นร้อยละ 96 แยกเป็นผู้ที่ดําเนินการทุกขั้นตอนแล้วและอยู่ในไทยได้จนถึงปี 2563 ราว 960,000 คน และยังเหลืออีกราว 470,000 คนที่ต้องไปดําเนินการในช่วง 2 เดือนนี้ สําหรับศูนย์ OSS ในกทม. มี 4 แห่ง คือ 1. กระทรวงแรงงาน 2. ห้างสรรพสินค้าตั้งฮั่วเส็งธนบุรี 3. รพ.สิรินธรอ่อนนุช 90 4. ฮอลแลนด์ปาร์ค ถ.กัลปพฤกษ์ ส่วนในภูมิภาค ตั้งอยู่ที่ สนง.จัดหางานจังหวัดทุกจังหวัด และสนง.จัดหางาน กทม.พื้นที่ 1-10 และหากมีข้อสงสัย สามารถโทรสอบถามได้ที่สายด่วน 1506
.......
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กระทรวงมหาดไทยสร้างแรงบันดาลใจข้าราชการรุ่นใหม่ ปลุกความคิดพัฒนานวัตกรรมมหาดไทย 4.0
วันพฤหัสบดีที่ 21 มิถุนายน 2561
กระทรวงมหาดไทยสร้างแรงบันดาลใจข้าราชการรุ่นใหม่ ปลุกความคิดพัฒนานวัตกรรมมหาดไทย 4.0
กระทรวงมหาดไทยสร้างแรงบันดาลใจข้าราชการรุ่นใหม่ ปลุกความคิดพัฒนานวัตกรรมมหาดไทย 4.0
วันนี้ (20มิ.ย.61) เวลา 13:45 น. ณ โรงแรมเดอะคอนทิเน้นท์ กรุงเทพมหานคร นายบุญธรรม เลิศสุขีเกษม รองปลัดกระทรวงมหาดไทย ร่วมพบปะข้าราชการและพนักงานรัฐวิสาหกิจในสังกัดกระทรวงมหาดไทยผู้เข้ารับการฝึกอบรมหลักสูตรการพัฒนาความคิดสร้างสรรค์และนวัตกรรมของกระทรวงมหาดไทยสู่ความยั่งยืน ตามนโยบายการพัฒนาประเทศไทย 4.0 รวม 40 คน โดยมี ผู้อํานวยการสถาบันดํารงราชานุภาพ และผู้เกี่ยวข้อง ร่วมให้การต้อนรับ
นายบุญธรรม เลิศสุขีเกษม รองปลัดกระทรวงมหาดไทย กล่าวว่า การขับเคลื่อนการทํางานของภาครัฐในปัจจุบัน ประกอบด้วยบุคลากรหลากหลายช่วงวัย (Generations) ซึ่งในแต่ละช่วงวัยจะมีกระบวนวิธีคิดที่แตกต่างกัน ทั้งองค์ความรู้ ประสบการณ์ และระเบียบขั้นตอนต่าง ๆ จึงจําเป็นต้องกระตุ้นความคิด สร้างแรงบันดาลใจให้กับข้าราชการรุ่นใหม่ให้สามารถทํางานโดยมีกระบวนวิธีคิดเชิงสร้างสรรค์ และการทํางานเชิงรุกได้
นายบุญธรรมฯ กล่าวเพิ่มเติมว่า กระบวนการทํางานของบุคลากรในยุคมหาดไทย 4.0 สิ่งสําคัญ คือ ต้องรู้จักใช้นวัตกรรม ด้วยการสร้างแรงบันดาลใจในการทํางาน โดยการนําความคิดสร้างสรรค์ใหม่ ๆ มาประยุกต์เพื่อให้เกิดการสร้างนวัตกรรม ซึ่งผู้เข้าอบรมในครั้งนี้จะได้ร่วมกันสร้างนวัตกรรมมหาดไทย 4.0 เพื่อเป็นเครื่องมือสําคัญที่ผู้บริหารหน่วยงานจะได้นํามาใช้ในการบริหารงานของส่วนราชการและรัฐวิสาหกิจในสังกัดกระทรวงมหาดไทยต่อไป.
ครั้งที่ 125/2561 วันที่ 20 มิ.ย.2561
กองสารนิเทศ สํานักงานปลัดกระทรวงมหาดไทย
โทร 0-22224131-2
รัฐบาลไทย-ข่าวทำเนียบรัฐบาล-รัฐมนตรีเกษตรฯ หนุนส่งเสริมการใช้ยางพาราในประเทศ
วันพุธที่ 21 พฤศจิกายน 2561
รัฐมนตรีเกษตรฯ หนุนส่งเสริมการใช้ยางพาราในประเทศ
รัฐมนตรีเกษตรฯ หนุนส่งเสริมการใช้ยางพาราในประเทศ และลดพื้นที่ปลูกลงร้อยละ 30 จะช่วยรักษาเสถียรภาพยางพาราได้
นายกฤษฎา บุญราช รัฐมนตรีว่าการกระทรวงเกษตรและสหกรณ์ เปิดเผยว่า ได้สั่งการให้การยางแห่งประเทศไทย (กยท.) และหน่วยงานสังกัดกระทรวงเกษตรฯ เร่งส่งเสริมการใช้ยางพาราในประเทศ เนื่องจากกําลังการผลิต 4.5 ล้านตันต่อปี ใช้ในประเทศเพียง 6 แสนตันหรือประมาณร้อยละ 14.2 เท่านั้น ซึ่งการที่ผลผลิตส่วนใหญ่ถูกนําไปส่งออกมากถึง 86% ทําให้ตลาดมีอํานาจเป็นผู้กําหนดราคา เนื่องจากการซื้อขายเป็นแบบซื้อขายล่วงหน้า จะส่งมอบยางพาราตามที่กําหนดไว้ในสัญญา ซึ่งเมื่อเปรียบเทียบมาเลเซียซึ่งใช้ยางพาราในประเทศร้อยละ 35 และส่งออกร้อยละ 65 ทําให้ปัญหาราคายางพาราตกต่ําของมาเลเซียไม่รุนแรงเท่ากับไทย โดยราคายางแผ่นดิบขณะนี้ กิโลกรัมละ 40 บาท ต้นทุนอยู่ที่ 63 บาท ซึ่งธนาคารโลกเคยวิเคราะห์ไว้ว่า ใน 5 ปีข้างหน้า ราคายางพาราจะไม่เกิน 2 ดอลลาร์สหรัฐฯ ต่อกิโลกรัม หรือประมาณ 66 บาท อีกทั้งขณะนี้ สงครามการค้ามีผลกระทบโดยตรงต่อราคายาง เพราะอุตสาหกรรมที่ใช้ยางพารามาก ได้แก่ อุตสาหกรรมรถยนต์ เมื่อเศรษฐกิจโลกไม่ดี กําลังซื้อรถยนต์ต่ําลง ส่งผลให้ความต้องการยางพาราในตลาดโลกลดลงมาก
ขณะนี้มาเลเซียซึ่งเป็นผู้ผลิตยางพารารายใหญ่เริ่มลดพื้นที่เพาะปลูกลง ซึ่งมีงานวิจัยของนายอัทธ์ พิศาลวนิช ผู้อํานวยการ ศูนย์ศึกษาการค้าระหว่างประเทศ มหาวิทยาลัยหอการค้าไทย ในหัวข้อ "วาระแห่งชาติ ยางพาราไทย : อุปสรรคและทางรอด" โดยระบุว่า ปัจจุบันราคายางลดลงถึง 72% จากปี 2554 ไทยยังมีการขยายพื้นที่เพาะปลูกมาก โดยพื้นที่ที่ขึ้นทะเบียนกับ กยท. และมีเอกสารสิทธิถูกต้อง 14 ล้านไร่ ส่วนที่แจ้งการปลูกแต่เป็นที่ดินซึ่งไม่มีเอกสารสิทธิมากถึง 4 ล้านไร่ มาเลเซียลดพื้นที่เพาะปลูกลงแล้ว ทั้งนี้ไทยจะต้องทําทั้งลดพื้นที่ปลูกอย่างน้อยร้อยละ 30 ซึ่งจะทําให้ปริมาณความต้องการใช้ในประเทศสมดุลกับการผลิตมากขึ้น ช่วยยกระดับราคาขึ้นได้ รวมทั้งพัฒนาสายพันธุ์ยางพาราเพื่อให้ผลผลิตต่อไร่มากขึ้น
ทั้งนี้ เมื่อลดพื้นที่ปลูกแล้วต้องสนับสนุนการพัฒนาอุตสาหกรรมในประเทศควบคู่ไปด้วย ขณะเดียวกันจําเป็นต้องส่งเสริมการรวมตัวของเกษตรกรในการปลูกยางพารา เพื่อให้สามารถลดต้นทุนการผลิตได้และมีกําลังต่อรองราคาขาย นอกจากนี้ยังควรมีการรวบรวบข้อมูลเกี่ยวกับยางพาราทั้งระบบเพื่อให้วิเคราะห์สถานการณ์และแนวทางปฏิบัติได้ รวมทั้งส่งเสริมให้นําผลงานวิจัยต่าง ๆ ไปใช้ในเชิงพาณิชย์ สําหรับสิ่งที่ต้องทําอย่างเร่งด่วน คือต้องเพิ่มสัดส่วนการใช้ยางพาราในประเทศให้มากขึ้น โดยจะเริ่มจากหน่วยงานภาครัฐ แล้วเร่งขยายไปในภาคเอกชน นายกฤษฎา กล่าว.
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-สำนักงานศูนย์ดำเนินการเกี่ยวกับผู้อพยพกระทรวงมหาดไทยให้การต้อนรับผู้ประสานงานฝ่ายกิจการผู้อพยพประจำเอเชียตะวันออก สถานทูตสหรัฐอเมริกาประจำประเทศไทย
วันศุกร์ที่ 2 สิงหาคม 2562
สํานักงานศูนย์ดําเนินการเกี่ยวกับผู้อพยพกระทรวงมหาดไทยให้การต้อนรับผู้ประสานงานฝ่ายกิจการผู้อพยพประจําเอเชียตะวันออก สถานทูตสหรัฐอเมริกาประจําประเทศไทย
สํานักงานศูนย์ดําเนินการเกี่ยวกับผู้อพยพกระทรวงมหาดไทยให้การต้อนรับผู้ประสานงานฝ่ายกิจการผู้อพยพประจําเอเชียตะวันออก สถานทูตสหรัฐอเมริกาประจําประเทศไทย
วันที่ 1 ส.ค. 2562) เวลา 10:00 น. ที่ห้องรับรองปลัดกระทรวงมหาดไทย ศาลาว่าการกระทรวงมหาดไทย นายฉัตรชัย พรหมเลิศ ปลัดกระทรวงมหาดไทย มอบหมายให้ นายธนาคม จงจิระ รองปลัดกระทรวงมหาดไทย หัวหน้ากลุ่มภารกิจด้านกิจการความมั่นคงภายใน ในฐานะหัวหน้าสํานักงานศูนย์ดําเนินการเกี่ยวกับผู้อพยพกระทรวงมหาดไทย พร้อมด้วย นายชยชัย แสงอินทร์ ผู้อํานวยการกองการต่างประเทศ สํานักงานปลัดกระทรวงมหาดไทย ในฐานะรองผู้อํานวยการสํานักงานศูนย์ดําเนินการเกี่ยวกับผู้อพยพกระทรวงมหาดไทยให้การต้อนรับ นายเดวิด มิวล์กี (Mr. David Muehlke) ผู้ประสานงานฝ่ายกิจการผู้อพยพประจําเอเชียตะวันออก และนายเจอราร์ด เชย์นี่ (Mr. Gerard Cheyne) รักษาการรองผู้ประสานงานฝ่ายกิจการผู้อพยพประจําเอเชียตะวันออก สถานทูตสหรัฐอเมริกาประจําประเทศไทย ในโอกาสเข้าเยี่ยมคารวะและแนะนําตัวในโอกาสเข้ารับตําแหน่ง
โอกาสนี้ นายธนาคม จงจิระ ได้กล่าวแนะนําภารกิจการดําเนินงานของศูนย์ดําเนินการเกี่ยวกับผู้อพยพ โดยกล่าวว่า ศูนย์ดําเนินการเกี่ยวกับผู้อพยพกระทรวงมหาดไทยจัดโครงสร้างการบริหารออกเป็น 2 ส่วน คือ 1) ฝ่ายอํานายการ บริหารงานในรูปของคณะกรรมการศูนย์ดําเนินการเกี่ยวกับผู้อพยพ มีปลัดกระทรวงมหาดไทย เป็นประธานกรรมการ และส่วนที่ 2 สํานักงานศูนย์ดําเนินการเกี่ยวกับผู้อพยพ มีรองปลัดกระทรวงมหาดไทย หัวหน้ากลุ่มภารกิจด้านกิจการความมั่นคงภายใน เป็นหัวหน้าสํานักงานศูนย์ฯ และผู้อํานวยการกองการต่างประเทศ สํานักงานปลัดกระทรวงมหาดไทย เป็นรองหัวหน้าสํานักงานศูนย์ฯ ทําหน้าที่ดําเนินการเกี่ยวกับผู้หนีภัยการสู้รบจากประเทศเพื่อนบ้านที่หนีภัยเข้ามาในประเทศไทย โดยมีสภาความมั่นคงแห่งชาติ เป็นหน่วยงานกําหนดนโยบาย และมี UNHCR NGO และรัฐบาลต่างประเทศ โดยเฉพาะสหรัฐอเมริกาสนับสนุนการดําเนินงาน
ด้าน นายเดวิด มิวล์กี (Mr. David Muehlke) กล่าวขอบคุณกระทรวงมหาดไทยในการอํานวยความสะดวก และการอนุญาตให้คณะได้เข้าเยี่ยมพื้นที่พักพิงชั่วคราวสําหรับผู้หนีภัยการสู้รับจากเมียนมา บ้านแม่หละ จังหวัดตาก เมื่อวันที่ 5 ก.ค. ที่ผ่านมา และร่วมหารือประเด็นต่าง ๆ ที่เกี่ยวข้อง อาทิ นโยบายการดูแลผู้หนีภัยจากการสู้รับจากเมียนมาที่อาศัยอยู่ในพื้นที่พักพิงชั่วคราว แนวทางการส่งผู้หนีภัยการสู้รบจากเมียนมาไปตั้งถิ่นฐานในประเทศที่สาม โดยสหรัฐอเมริกาให้ความสําคัญและสนับสนุนการส่งผู้หนีภัยการสู้รบกลับมาตุภูมิด้วยความสมัครใจ และคาดว่าจะมีจํานวนผู้หนีภัยการสู้รบกลับสู่ประเทศมาตุภูมิด้วยความสมัครใจที่เพิ่มมากขึ้นในอนาคต
สุดท้าย นายธนาคม จงจิระ กล่าวว่า สํานักงานศูนย์ดําเนินการเกี่ยวกับผู้อพยพกระทรวงมหาดไทยขอขอบคุณสหรัฐอเมริกาที่ให้การสนับสนุนการดําเนินการและงบประมาณการดําเนินการเกี่ยวกับผู้อพยพมาอย่างต่อเนื่อง และเน้นย้ําว่า กระทรวงมหาดไทยพร้อมที่จะให้การสนับสนุนในทุกเรื่องตามนโยบายรัฐบาล ระเบียบ กฎหมาย และหลักมนุษยธรรม.
รัฐบาลไทย-ข่าวทำเนียบรัฐบาล-สธ.-ทัพเรือ-จ.ชลบุรี ร่วมส่งคนไทยกลับบ้านกลับภูมิลำเนา 137 คน
วันพุธที่ 19 กุมภาพันธ์ 2563
สธ.-ทัพเรือ-จ.ชลบุรี ร่วมส่งคนไทยกลับบ้านกลับภูมิลําเนา 137 คน
รัฐมนตรีช่วยว่าการกระทรวงสาธารณสุข ผู้ว่าราชการจังหวัดชลบุรี และผู้บัญชาการฐานทัพเรือสัตหีบ ร่วมส่งคนไทยกลับบ้าน 137 คน กลับภูมิลําเนา มอบชุดดูแลสุขภาพพร้อมคู่มือการปฎิบัติตัว
รัฐมนตรีช่วยว่าการกระทรวงสาธารณสุข ผู้ว่าราชการจังหวัดชลบุรี และผู้บัญชาการฐานทัพเรือสัตหีบ ร่วมส่งคนไทยกลับบ้าน 137 คน กลับภูมิลําเนา มอบชุดดูแลสุขภาพพร้อมคู่มือการปฎิบัติตัว
วันนี้ (19 กุมภาพันธ์ 2563) ณ อาคารรับรองฐานทัพเรือสัตหีบ อําเภอสัตหีบ จังหวัดชลบุรี ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข พร้อมด้วยนายภัครธรณ์ เทียนไชย ผู้ว่าราชการจังหวัดชลบุรี และพลเรือโทวรา แทนขํา ผู้บัญชาการฐานทัพเรือสัตหีบ ร่วมส่งคนไทยกลับบ้านจากอู่ฮั่น กลับภูมิลําเนา จํานวน 137 คน หลังครบระยะเวลาเฝ้าระวังควบคุมครบ 14 วัน ตามมาตรฐานสากล โดยทั้ง 137 คน ตั้งแต่รับตัวเข้าเฝ้าระวัง ทุกคนสุขภาพแข็งแรงดี ตรวจไม่พบเชื้อไวรัสโคโรนา 2019 ตั้งแต่แรกรับไว้ดูแล ทั้งนี้ มีเพียง 1 ราย มีอาการอยู่ในเกณฑ์เฝ้าระวัง ส่งตัวไปดูแลในห้องแยกที่โรงพยาบาลชลบุรี ขณะนี้ อาการดีขึ้น เฝ้าระวังต่อเนื่อง
โดยในวันนี้ หน่วยงานที่เกี่ยวข้อง อาทิ ได้อํานวยความสะดวกเรื่องการเดินทางกลับภูมิลําเนาของกลุ่มคนไทยกลับบ้าน โดยกระทรวงสาธารณสุข มอบชุดดูแลสุขภาพ ภายในประกอบด้วย ชุดปฐมพยาบาล เจลล้างมือ หน้ากากอนามัย คู่มือการปฎิบัติตัวเมื่อกลับบ้าน ของที่ระลึกจากรองนายกรัฐมนตรีและรัฐมนตรีว่าการกระทรวงสาธารณสุข กองทัพเรือ มอบของที่ระลึก หมวก กระเป๋า เป้ สัญลักษณ์ของกองทัพเรือ ส่วนจังหวัดชลบุรีมอบของฝากประจําจังหวัด อาทิ ปลาเส้น ปลาหมึก เป็นต้น
ทั้งนี้ คนไทยกลับบ้านที่มีญาติมารับ จะสามารถเดินทางกลับได้เป็นปกติ สําหรับในส่วนที่ญาติไม่สามารถเดินทางมารับได้ ทางกองทัพเรือได้จัดรถอํานวยความสะดวก โดยจะมีรถตู้ รถบัสขนาดกลางและขนาดใหญ่ของกองทัพเรือ ส่งถึงจุดต่างๆที่คนไทยกลับบ้านร้องขอ โดยจุดหลักๆได้แก่ สนามบินอู่ตะเภา สนามบินสุวรรณภูมิ สนามบินดอนเมือง สถานีขนส่งหมอชิต สถานีขนส่งเอกมัย และสถานีขนส่งสายใต้
“บรรยากาศในวันนี้เป็นไปอย่างชื่นมื่น ทุกคนดีใจที่ได้สวมกอดคนในครอบครัว บางครอบครัวจะพากันไปเที่ยว ไปรับประทานอาหารอร่อยๆในจังหวัด ก่อนแยกย้ายกันเดินทางกลับ นับเป็นการจบภารกิจส่งคนไทยกลับบ้านที่น่าประทับใจ” ดร.สาธิต กล่าว
************************19 กุมภาพันธ์ 2563
****************************************